Kuopion kaupunginkirjasto

Kaavi 150 vuotta -valokuvanäyttely
2025-06-24 07:00 - 2025-08-31 18:00 (Europe/Helsinki) | Kaavin kirjasto, Kaavintie 24 B, Kaavi, 73600, Suomi
Kaavin 150-vuotisen historian innoittamana Kaavin kirjastolle on koottu valokuvanäyttely ”Kaavia kuvina”. Näyttelyä voi käydä ihastelemassa Kaavin kirjastolla elokuun loppuun saakka. Tervetuloa!

Matkojen varrelta -valokuvanäyttely
2025-08-01 07:00 - 2025-08-31 18:00 | Tuusniemen kirjasto, Keskitie 34-38, Tuusniemi, 71201, Suomi
Pirjo ja Mika Nissisen valokuvanäyttely ”Matkojen varrelta” esillä Tuusniemen kirjastolla 1.–31.8.
Tervetuloa!

Valon taidetta – enluminure à la Madame la Finlande
2025-08-18 08:00 - 2025-08-29 16:00 | Pääkirjasto, Maaherrankatu 12, Kuopio, 70100, Suomi
Valon taidetta – enluminure à la Madame la Finlande
Kuopion ja ranskalaisen Besançonin välinen ystävyyskaupunkisuhde sai uuden, merkityksellisen kulttuurilahjan, kun ranskalainen taiteilija ja ystävyyskaupunkitoiminnan pitkäaikainen vaikuttaja Marie-Françoise Poitout Thorel lahjoitti Kuopion kaupungille 68 enluminure-taideteostaan kaupungin 250-juhlavuoden kunniaksi.
Marie-Françoise Poitout Thorel on ranskalainen taiteilija ja kulttuurivaikuttaja, joka on lahjoittanut osan kokoelmasta myös Besanconin kaupunginkirjastolle.
Näyttely on avoinna 18.–29.8. pääkirjaston ala-aulan näyttelytilassa ja sen on kuratoinut AP Inkinen Rouvasväen yhdistyksestä.
Tervetuloa tutustumaan!

500 vuotta vironkielistä kirjallisuutta -näyttely
2025-08-20 16:00 - 2025-08-30 16:00 | Pääkirjasto, Maaherrankatu 12, Kuopio, 70100, Suomi
Kuopion kaupunginkirjastossa juhlitaan vironkielistä kirjallisuutta!
Vanhin tunnettu vironkielinen kirja täyttää tänä vuonna 500 vuotta, ja merkkivuotta juhlistetaan näyttävästi naapurimaassamme – vuosi 2025 on julistettu virolaisen kirjan vuodeksi.
Kuopion kaupunginkirjaston kokoelmien kätköistä löytyy upeita kirja-aarteita, jotka ovat aikanaan siirtyneet kirjastolle Kuopion Lyseon kokoelmista. Näistä merkittävimpiä on Viron kansalliseepoksen Kalevipoegin ensimmäinen painos vuodelta 1862. Tämä teos on painettu Kuopiossa P. Aschanin kirjapainossa, josta se päätyi suoraan Lyseon kirjaston hyllyihin.
Vironkielisen kirjan juhlavuoden kunniaksi Kuopion pääkirjastolla avautuu keskiviikkona 20.8. klo 16 näyttely 500 vuotta vironkielistä kirjallisuutta. Näyttely on esillä 2. kerroksen kirjahallissa ja tarjoaa katsauksen niin vanhempaan kuin uudempaan virolaiseen kirjallisuuteen – sekä vironkielisenä että suomennoksina. 20.8. juhlitaan myös Viron itsenäisyyden palauttamista, josta tulee tänä vuonna kuluneeksi 34 vuotta.
Näyttelyn avajaispäivänä on mahdollisuus saada lukuvinkkejä virolaisesta kirjallisuudesta. Vironkielistä kirjallisuutta hankitaan Kuopion kaupunginkirjastoon yhä edelleen ja kokoelmaa kartutetaan paitsi paikallisten virolaisten tarpeita silmällä pitäen myös Viron kulttuurista kiinnostuneita varten.
Kuopion kaupunginkirjasto järjestää kerran kuukaudessa myös vironkielistä etälukupiiriä Kirjandusklubi. Lukupiirissä keskustellaan kirjoista ja kirjallisuudesta viroksi, mutta mukaan voi tulla, vaikka ei osaisi viroa, ja myös vain kuuntelemaan. Osallistumislinkit etälukupiireihin löytyvät verkkokirjaston tapahtumakalenterista ja Facebook-tapahtumasta.
Tervetuloa!
